(DISCLAIMER: Dear readers, I know I have all kinds of people from all over the world reading this blog… People of different races and all. This post will be in Luo. It might come out as tribalistic and rude and all that. Please be advised that that is not my intention. I am just trying out my skills in my mother tongue. To prove my loyalty to you, my next post will be the same story in English… If you don’t understand English too then, I am sorry, you cannot be helped)
Jaherana Doris,
Angeyo ni ji mok on’geyo dho wa ma mit ni î gi owang’ koda kabisa. Ji nyaka nge’ dho gi baba…Amolo tinga… Ja Nam!
To idhi nade Jaber. Asegombi agomba ma an otamo wang’a. Chakre na neni igni abirio mokalo asebet ka apari ndi! Adwaro ni ing’e ni aheri mokalo. Onge ng’ma nyalo nyisa otherwise! Nikech in mane ayieri… Okuche mopong’o nairobi kae gi, ma igi odolore odolore weri go… In ema heri… Nya lou… ma ye wiye yom to ondin’ge dangerous to bende dolore e yore duto… Nyako jaber to lembe opon’g ka mandas…
Ainjo ka denda lit ndi! kik ipar mabor… denda onyosore, lakini ok nikech gima iparo no… We ago ni mbaka:
Nyoro Owadwa no nyiew piki piki. Be in’geyo piki piki ma iluongo ni scooter cha? eeee mano! Koro ne wawinjore ni nikech en gi yo ma dhi ot godhiambo bang’ tich, obrobiro kawa e ofisa!
Tabu mane tiere kende en ni okya riembo piki piki maber… An bende akya riembo piki piki. Koro nodhi tin’ga e tok piki piki nyaka ot Kileleshwa to okya riembo piki piki no! Piny ne tin na malich!!
Koro nobiro e ofisa gimoro saa apar gi abich odhiambo. Kaka ne anene ko oriembo piki piki okne orach ahhhiiinyaaaa… Safari no ne nyalre!
Koro mochopo e ofis wachak wayudo tabu moro… Piki piki otamore mor! Watemo ma watemo ma watemo… Aparo ni wiye no wil gi kaka imoro gini! Adiro piki piki ma denda ojony ndi! Last minute ema piki piki omor! Nikech okonya chung’ nikech kochung’ to odhi sim kendo, nochuna ni nyaka achikra ka piki piki sudo e speed ma malo… ADWA THO OMERA!!!
Koro an e tok piki piki, jal wadhi e speed ma malo omera… Amako owadwa matek nikecha ka lwar to alwar kode! Ngima wa ne ntie kama risky ndi!
Koro ka in’geyo Nairobi maber, to ingeyo ni mondo i a Spring valley (kuma ofisa ntiere) mond idhi Kileleshwa, nyaka ikal ndara maduong’ miluongo ni Waiyaki Way! Ka ema nag’eyo ni watho. Hawi maber piki piki osim ka pok wadonjo Waiyaki way! Ochuno wa ni wadhiri piki piki ni across nyaka choooo mwalo. kalo ndara no gka idhiro piki piki ok yot! Omera piki piki ni pek ma an otamo dhoga! Mtokni to ema kalo gi ng’wech satan! Kata mana msamaria mwema ma de chung’ mond ikal ONGE!!! Zebra crossing ma opng’o ndara no onge ng’ama tiogo…
Wadiro piki piki ma wakalo Waiyaki way. Koro Owadwa oidho piki piki kendo mond adhire nikech otamore chako! Omera dakika prang’wen okalo ka pod adhira dhiria! Jaal gini otamore chako bwana! Wanyagre gi gini wachal joma okwalo piki piki!
Bang dhiro gini dakika go te ema waneno ni kare piki piki tielo machien ofuong’ore! Omera to wakya loko tielo! Ochuno ni wa GOOGLE kaka iloko tie scooter! Mano nodhi maber.
Shida moro ochako makowa kendo! Wheel spanner otamore gonyo bolt achiel! Wadong’ e lwet nono! Watemo kwayo pliers. Onge nga’ma nya konyi Nairobi kae! Ji paro ni wan jokuoge… Piny to lokre mudho to pod wabor gi ot ma an akya akaya!
Bang’ thagruok ni te wawacho ni wa riemb ariemba gi tielo mofuongre ni wabroloso ka wachopo ot! Nyoro ema na’geyo ni PIKI PIKI OK NYAL SUDO KATA MATIN KA TIELO OFUON’GORE!!!
Owadwa otemo gocho ne kazindwa moro mi iluongo ni Gideon ma ntie ga gi mtoka pick up hard body mondo obi oreswa. Wayudo ni en e klass yo Thika road Kocha (USIU) to okonyal konyo wa! Wabet kanyo ka wneno adek adek!
Bang’ mano ema wagocho ne osiepwa moero miluongo ni Lemi mariembo ga pick up mond obi okaw wa oterwa ot! Wariet chiegni dakika prabich ka pok ochopo!
Tin’go piki piki mond waket e pier pick up ok yot osiepna! Wanyagre gi gini ma wanyalo!
Achopo ot ka suda olil otimo Oil lilo! Suda ma nochama pesa ma ng’eny… Yawa suda mane otwang’ gi Burton and Webb owada! Ne lit ndi…
Koro we adhi amadh strungi ma itedo nwa ga e ofis kae ma kech ka piriton…
eng_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn